Aquesta guia, editada per l'Institut de Recerca i Tecnologia Agroalimentàries (IRTA), neix amb la voluntat de dotar al sector productiu d'una eina que li permeti incrementar la sostenibilitat ambiental tot mantenint la viabilitat econòmica.
Per una banda, la promoció de les plantes que contribueixen a l'establiment de les poblacions de depredadors i parasitoides pot comportar una reducció de la necessitat de tractaments fitosanitaris.
Per l'altra, l'increment de la biodiversitat floral, no només afavorirà les poblacions d'enemics naturals sinó que també la d'insectes pol·linitzadors així com d'altres éssers vius que s'alimenten de plantes.
Per poder gestionar les poblacions d'enemics naturals cal, en primer lloc, tenir informació bàsica sobre el seu cicle biològic i hàbits alimentaris.
Per aquest motiu, el primer apartat d'aquesta guia ofereix una breu descripció dels principals enemics naturals de les plagues.
A continuació s'explica la metodologia emprada per conèixer quines són les plantes més escaients per afavorir els enemics naturals i finalment s'expliquen els resultats obtinguts.
A continuació, podeu descarregar-vos aquesta guia en format pdf:
En aquesta fitxa es presenten els resultats obtinguts en un projecte de recerca dedicat a determinar l'efectivitat de l'aplicació d'extractes vegetals en el control de malalties fúngiques de la vinya.
Concretament s'estudia l'efectivitat de l'aplicació d'un extracte de cua de cavall i d'una barreja d'extracte de cua de cavall i ortiga, i s'avalua el seu efecte en els nivells de silici en fulla, en la concentració d'hormones de defensa en fulles i en la reducció de l'àrea d'infecció després d'una inoculació controlada amb Bortytis.
La investigadora responsable del projecte és la doctora Mercè Llugany, de la Universitat Autònoma de Barcelona.
També hi han col·laborat investigadors de l'INCAVI.
El projecte ha estat finançat pel DARP, a través de l'ajut per incentivar la recerca aplicada en matèria de producció agroalimentària ecològica.
A continuació, podeu descarregar-vos aquesta fitxa en format pdf:
En aquesta fitxa tècnica, elaborada per la Unitat de Producció Agroalimentària ecològica del Departament d'Agricultura, Ramaderia, Pesca, Alimentació i Medi Natural, es detallen les claus per a un correcte emmagatzematge dels grans en producció agrària ecològica.
En aquest sentit, s'exposen totes les mesures que s'han de considerar a l'hora de realitzar una conservació de qualitat dels grans, pel que fa a la preparació de les instal·lacions, els moments òptims de la collita, com s'ha de fer la recepció dels grans i el seu assecament i refredament i de quina manera s'ha de controlar l'evolució de l'estat de la partida de grans.
Així mateix, també s'explica com s'ha de fer la lluita contra els depredadors dels grans, quines són les principals plagues i quins productes hi ha disponibles per combatre-les en producció agrària ecològica.
Finalment, hi ha una petita ressenya dels enemics naturals que poden ajudar a mantenir els estocs de grans amb bon estat.
El Ministeri de l'Agricultura i la Pesca de França, conjuntament amb la Cambra d'Agricultura de Tarn i Garona, ha editat aquesta guia de sanitat vegetal en fructicultura ecològica.
La publicació es centra en el presseguers, pruneres, nogueres, pomeres i raïm de taula, i d'una forma pràctica i amena repassa les principals plagues i malalties d'aquestes espècies, proporcionant tota una sèrie de comentaris relacionats amb la profilaxi i els mitjans de lluita més adequats en cada cas.
Descarga d'aquesta guia (en francès), en format pdf:
La carpocapsa ( Cydia pomonella ) és la plaga més important del cultiu de la pomera, perera, noguers i codonyers.
Els continuats tractaments químics de les produccions convencionals han causat l'aparició de resistències d'aquesta plaga a alguns insecticides, pel que s'han hagut de buscar mètodes alternatius de lluita.
Així doncs, actualment fent un bon seguiment i control de la plaga, la majoria de finques en producció ecològica obtenen unes produccions sense danys o amb un percentatge de danys acceptable.
En aquesta fitxa tècnica es fa una descripció biològica de la plaga, es detalla el seu comportament i es descriuen els mètodes de control per reduir la seva població sempre des del punt de vista del que estableix la producció ecològica.
En aquesta fitxa tècnica, elaborada pels tècnics de sanitat vegetal de Tarragona, s'expliquen les diferents plagues i malalties del cultiu de l'ametller i l'avellaner.
Concretament es detallen la seva simptomatologia, el cicle biològic i les estratègies de control en producció agrària ecològica.
Aquesta guia, publicada per la FAO, es centra en l'ús d'una gran diversitat d'bioestimulants, enraizadores, biofungicidas, bioinsecticides, biorepelentes, biofertilitzants elaborats amb ingredients senzills i de baix cost per als agricultors i les seves famílies.
Aquesta publicació forma part de la Sèrie de Guies Com Fer-ho? per agricultors urbans, elaborada per IPES - Promoció del Desenvolupament Sostenible (Perú), la Fundació RUAF (Països Baixos) i l'Oficina subregional per Amèrica del Sud de la FAO.
Aquesta guia està dirigida, principalment a agricultors urbans, però també pot ser utilitzada per tècnics governamentals i d'organitzacions no governamentals, líders d'organitzacions socials, i públic en general.
El Departament d'Agricultura, Ramaderia, Pesca, Alimentació i Medi Natural ha publicat una nova edició actualitzada de la "Guia d'enemics naturals en diferents cultius a Catalunya", amb l'objectiu de facilitar el reconeixement al camp dels principals enemics naturals que actuen com a patògens, parasitoides i/o depredadors en el control de plagues de diferents cultius.
En aquesta edició s'han incorporat noves plagues i nous cultius, així com nous enemics naturals.
La guia inclou una sèrie de fitxes dels principals enemics agrupades per tipus de cultiu, amb la informació sobre les plagues que ataquen així com les característiques més importants i fotografies dels enemics naturals.
En aquesta fitxa tècnica, elaborada per l' ADV Fruita del Baix Llobregat, s'explica en què consisteix la biofumigació, els beneficis que aporta al sòl, així com els diferents tipus de biofumigació que es poden portar a terme.
Aquesta tècnica es considera una bona alternativa per a la desinfecció de sòls tan en agricultura convencional com en producció ecològica.
El pugó rosat de l'enciam Nasonovia ribisnigri i el trips Frankliniella occidentalis són les dues plagues més importants en el cultiu de l'enciam.
El control biològic té un potencial molt gran per aconseguir controlar aquestes dues plagues.
A la nostra zona, entre els seus principals enemics naturals destaquen els sírfids i els Orius.
L'existència d'una vegetació permanent als marges dels cultius pot funcionar com a refugi pels enemics naturals, afavorir el control biològic de les plagues i per tant aportar estabilitat al sistema.
Els marges d'espècies de plantes seleccionades per la seva utilitat ecològica, també anomenades "plantes insectari", és el que anomenem "infraestructures ecològiques".
La disposició de plantes insectari prop dels camps assegura la presència de sírfids atrets per les flors) i dels Orius que s'estableixen en aquests refugis.
Com a conseqüència augmenta la presència d'enemics naturals prop dels cultius, millora el control biològic i es redueix la utilització d'insecticides.
L'Institut de Recerca i Tecnologia Agroalimentàries (IRTA), juntament amb SELMAR i l'ADV Baix Maresme han elaborat aquest fulletó, la informació del qual, ha estat obtinguda durant el desenvolupament del projecte "Virus transmitidos por Bemisia tabaci en cultivos hortícolas", finançat pel programa Interreg IIIA Espanya-França del Fons Europeu de Desenvolupament Regional de la Unió Europea.
La seva publicació ha estat possible gràcies al suport del projecte Interreg IIIA PORTA (Pol de Recerca i Transferència de Tecnologia Agroalimentària).
Bemisia tabaci és una mosca blanca que en l'actualitat coexisteix, en moltes hortícoles i ornamentals, amb Trialeurodes vaporariorum, la mosca blanca dels hivernacles, que des de fa molts anys afecta els nostres conreus.
L'Institut de Recerca i Tecnologia Agroalimentàries (IRTA), juntament amb l'Associació d'Oleïcultors del Priorat i Agrícola d'Ulldemolins Sant Jaume SCCL ha realitzat, durant els anys 2004 i 2005, una sèrie d'assaigs en dues finques de la comarca del Priorat, sobre oliveres tractades amb caolí i amb l'objectiu d'avaluar la seva eficàcia en el tractament de la mosca de l'olivera en conreu ecològic.
L'objectiu d'aquesta fitxa tècnica és presentar els principals enemics dels conreus hortícoles en producció ecològica.
Com a enemics comuns dels conreus hortícoles trobem, per una banda, les malalties (principalment fongs presents en el sòl i virus) i, per l'altra, les plagues: cucs, erugues, pugons, trips, àcars, llimacs i nematodes.
La fitxa es divideix en dues parts.
La primera presenta les principals malalties comunes dels conreus hortícoles i la segona, les principals plagues.